Document ID: 32008R0960

KOMISIJOS REGLAMENTAS (EB) Nr. 960/2008
2008 m. rugsėjo 30 d.
kuriuo įgyvendinamas Europos Parlamento ir Tarybos reglamentas (EB) Nr. 808/2004 dėl informacinės visuomenės Bendrijos statistikos
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2004 m. balandžio 21 d. Europos Parlamento ir Tarybos reglamentą (EB) Nr. 808/2004 dėl informacinės visuomenės Bendrijos statistikos (1), ypač į jo 8 straipsnio 2 dalį,
kadangi:
(1)
Reglamentu (EB) Nr. 808/2004 nustatyta bendra informacinės visuomenės Bendrijos statistikos sistemiško rengimo sistema.
(2)
Pagal Reglamento (EB) Nr. 808/2004 8 straipsnio 1 dalį siekiant nustatyti statistikai rengti teiktinus duomenis, nurodytus to reglamento 3 ir 4 straipsniuose, ir jų perdavimo terminus, reikalingos įgyvendinimo priemonės.
(3)
Šiame reglamente nustatytos priemonės atitinka Tarybos sprendimu 89/382/EEB, Euratomas (2), įsteigto Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
Duomenys, perduodami Bendrijos informacinės visuomenės statistikai rengti, kaip nustatyta Reglamento (EB) Nr. 808/2004 3 straipsnio 2 dalyje ir 4 straipsnyje, nurodyti šio reglamento I ir II prieduose.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. rugsėjo 30 d.

Labels: 12
0
4
19